pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ดีอีเอส ร่วมกับ ม.มหิดล พัฒนาโปรแกรมตรวจรูปภาพบุคคล (AI Facial Recognition)
วันพุธที่ 8 มกราคม 2563
ดีอีเอส ร่วมกับ ม.มหิดล พัฒนาโปรแกรมตรวจรูปภาพบุคคล (AI Facial Recognition)
ดีอีเอส ร่วมกับ ม.มหิดล พัฒนาโปรแกรมตรวจรูปภาพบุคคล (AI Facial Recognition) เป็นเครื่องมือช่วยเหลือในทางคดีการกระทําผิดจากภัยคุมคามอาชญากรรมทางคอมพิวเตอร์ ซึ่งปัจจุบันกําลังจะเป็นภัยที่เพิ่มมากขึ้น
ดีอีเอส ร่วมกับ ม.มหิดล พัฒนาโปรแกรมตรวจรูปภาพบุคคล (AI Facial Recognition) เป็นเครื่องมือช่วยเหลือในทางคดีการกระทําผิดจากภัยคุมคามอาชญากรรมทางคอมพิวเตอร์ ซึ่งปัจจุบันกําลังจะเป็นภัยที่เพิ่มมากขึ้น
นายภุชพงค์ โนดไธสง รองปลัดกระทรวงดิจิทัลเพื่อเศรษฐกิจและสังคม เป็นประธานการเปิดงานสร้างเครือข่ายเผยแพร่การใช้งานโปรแกรมการตรวจรูปภาพสําหรับพิสูจน์หลักฐานทางเทคโนโลยีสารสนเทศ โดยมีนายมานะชัย บุญเอก ผู้อํานวยการกองป้องกันและปรามปราบการกระทําความผิดทางเทคโนโลยีสารสนเทศ นางสาวเบญจพร วัชระวุฒิชัย อัยการจังหวัดประจําสํานักงานอัยการสูงสุด สํานักงานอัยการพิเศษฝ่ายคดีเศรษฐกิจและทรัพยากร 7 และ ผศ.ดร.สุภาภรณ์ เกียรติสิน หัวหน้ากลุ่มสาขาเทคโนโลยีการจัดการระบบสารสนเทศ คณะวิศวกรรมศาสตร์ มหาวิทยาลัยมหิดล ในฐานะผู้ร่วมพัฒนาโปรแกรมการตรวจรูปภาพสําหรับงานพิสูจน์หลักฐานทางเทคโนโลยีสารสนเทศ เพื่อใช้ในการตรวจสอบรูปภาพบุคคลเพื่อค้นหาหลักฐานการกระทําผิด เนื่องจากภัยคุมคามอาชญากรรมทางคอมพิวเตอร์กําลังจะเป็นภัยที่เพิ่มมากขึ้น ซึ่งโปรแกรมเครื่องมือนี้จะสามารถมีส่วนช่วยเหลือในทางคดีให้กับหน่วยงานที่เกี่ยวข้องได้อย่างรวดเร็ว ภายในงานได้จัดเวทีเสวนาเรื่อง “ทิศทางและนโยบายของเทคโนโลยีสําหรับงานพิสูจน์หลักฐานดิจิทัล” และ เรื่อง “เทคโนโลยีดิจิทัลสําหรับอนาคต” พร้อมด้วยบรรยายพิเศษในหัวข้อ “โอกาสและความท้าทายด้านเทคโนโลยีดิจิทัลของประเทศไทย” ณ ห้องประชุม BB202 ชั้น 2 โรงแรมเซ็นทรา บาย เซ็นทารา ศูนย์ราชการและคอนเวนชันเซ็นเตอร์ แจ้งวัฒนะ กรุงเทพฯ เมื่อวันที่ 7 มกราคม 2563
ทั้งนี้ กระทรวงดิจิทัลเพื่อเศรษฐกิจและสังคม ได้เล็งเห็นถึงความสําคัญในเรื่องการป้องกันและปรามปรามการกระทําทางเทคโนโลยีสารสนเทศ เพราะในยุคดิจิทัล วิถีชีวิตของคนไทยเปลี่ยนไป ตั้งแต่ตื่นนอนต้องติดตามข้อมูลข่าวสารต่าง ๆ ซึ่งการใช้เทคโนโลยีนั้นมีทั้งประโยชน์และมีทั้งโทษ สิ่งที่สําคัญที่สุด คือ การสร้างสังคมตระหนักรู้ คิดก่อนที่จะแชร์ข้อมูลอะไรลงไปในโซเซียล รวมถึงการสร้างทักษะ Digital Literacy ให้กับประชาชน ตั้งแต่เด็กอนุบาล
*****************
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019 (COVID-19) ประจำวันที่ 20 มิถุนายน 2563
วันเสาร์ที่ 20 มิถุนายน 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 20 มิถุนายน 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 20 มิถุนายน 2563
รายงานข่าวกรณีโรคติดเชื้อไวรัสโคโรนา 2019 (COVID-19)
ประจําวันที่ 20 มิถุนายน 2563
สถานการณ์ผู้ติดเชื้อไวรัสโคโรนา 2019 ในประเทศไทยวันนี้ มีผู้ติดเชื้อรายใหม่ 1 ราย เป็นผู้เดินทางกลับจากประเทศบาห์เรนและและเข้ารับการเฝ้าระวังในสถานที่รัฐจัดให้ มีผู้ป่วยกลับบ้านได้ 10 ราย ทําให้ผู้ป่วยกลับบ้านสะสม 3,018 ราย หรือคิดเป็นร้อยละ 95.90 ของผู้ป่วยทั้งหมด มีผู้ป่วยที่ยังรักษาอยู่ในโรงพยาบาล 71 ราย หรือร้อยละ 2.26 ของผู้ป่วยทั้งหมด ไม่มีผู้เสียชีวิตเพิ่ม รวมผู้เสียชีวิตสะสม 58 ราย ผู้ป่วยสะสมทั้งสิ้น 3,147 ราย
จากรายงานสถานการณ์ผู้ติดเชื้อของประเทศไทย นับถึงวันนี้เป็นวันที่ 26 แล้วที่ไม่พบผู้ติดเชื้อในประเทศ แต่อย่างไรก็ตามการติดเชื้อในขณะนี้เป็นคนไทยจากต่างประเทศและทยอยเดินทางเข้ามาอย่างต่อเนื่อง รัฐบาลได้จัดระบบเฝ้าระวังคนไทยกลุ่มนี้ ทั้งการตรวจคัดกรองผู้ที่มีอาการไข้ ไอ เจ็บคอ อาการระบบทางเดินหายใจ การจัดที่พักเพื่อเฝ้าระวังกักตัวเป็นเวลา 14 วัน แม้ระยะหลังผู้ติดเชื้อรายใหม่มักจะไม่แสดงอาการป่วยเนื่องจากเป็นกลุ่มนักเรียน/นักศึกษาที่มีร่างกายแข็งแรง แต่กระทรวงสาธารณสุขยังสามารถตรวจพบ จากการเก็บตัวอย่างเพื่อตรวจหาเชื้อจากทุกคนที่เข้ารับการกักตัว จํานวน 2 ครั้ง เพื่อให้เกิดความมั่นใจว่าจะไม่มีการแพร่เชื้อให้คนในประเทศ และในวันนี้จะมีเที่ยวบินรับคนไทยจากประเทศเยอรมนี บรูไน เกาหลีใต้ และสหรัฐอเมริกา กลับเข้าประเทศ รวม 499 ราย ทุกคนจะเข้าระบบเฝ้าระวังตามมาตรการควบคุมป้องกันโรค นอกจากนี้ประเทศไทย ยังได้มีการเฝ้าระวังและตรวจหาเชื้อในแรงงานต่างด้าวแล้วตั้งแต่เดือนพฤษภาคม ถึงปัจจุบัน รวมจํานวน 11,027 คน ผลไม่พบเชื้อก่อโรคโควิด 19 (ข้อมูล ณ วันที่ 15 มิถุนายน 2563)
สําหรับคนไทยในประเทศ การป้องกันตัวเองจากเชื้อโควิด 19 ยังมีความจําเป็น เนื่องจากการผ่อนคลายมาตรการในระยะที่ 4 ทําให้ประชาชนออกนอกบ้านเพื่อทํากิจวัตรมากขึ้น ทั้งการจับจ่ายซื้อของ ท่องเที่ยว เกิดการรวมตัวของคนมากขึ้น ดังนั้น การสวมหน้ากากอนามัย/หน้ากากผ้าทุกครั้งที่ออกนอกบ้าน เว้นระยะห่าง เลี่ยงการเข้าไปในสถานที่ที่มีคนอยู่มากๆ งดการนํามือสัมผัสใบหน้า ตา จมูก ปาก และล้างมือบ่อยๆ จะเป็นการสร้างเกราะป้องกันเชื้อโควิด 19 และโรคระบบทางเดินหายใจอื่นๆ ได้
รัฐบาลไทย-ข่าวทำเนียบรัฐบาล-รองนายกรัฐมนตรีและรัฐมนตรีว่าการกระทรวงยุติธรรม กล่าวปาฐกถาในพิธีเปิดการประชุมระดับภูมิภาคในหัวข้อ ASEAN ๒๐๒๕ : Synchronising the Economic and Security Agendas
วันพุธที่ 2 พฤษภาคม 2561
รองนายกรัฐมนตรีและรัฐมนตรีว่าการกระทรวงยุติธรรม กล่าวปาฐกถาในพิธีเปิดการประชุมระดับภูมิภาคในหัวข้อ ASEAN ๒๐๒๕ : Synchronising the Economic and Security Agendas
รองนายกรัฐมนตรีและรัฐมนตรีว่าการกระทรวงยุติธรรม กล่าวปาฐกถาในพิธีเปิดการประชุมระดับภูมิภาคในหัวข้อ ASEAN ๒๐๒๕ : Synchronising the Economic and Security Agendas
ในวันพุธที่ ๒ พฤษภาคม ๒๕๖๑ เวลา ๐๙.๓๐ น.
พล.อ.อ. ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม
เข้าร่วมประชุมและกล่าวปาฐกถาในพิธีเปิดการประชุมระดับภูมิภาคในหัวข้อ ASEAN ๒๐๒๕ : Synchronising the Economic and Security Agendas
จัดโดย กรมอาเซียน กระทรวงการต่างประเทศ ร่วมกับสํานักงานป้องกันยาเสพติด
และปราบปรามอาชญากรรมแห่งสหประชาชาติ (UNODC)
เพื่อหารือร่วมกับประเทศสมาชิกอาเซียนเกี่ยวกับแนวทางการเตรียมความพร้อม
เพื่อรับมือกับความท้าทายด้านความมั่นคง ในบริบทของความเชื่อมโยงภายใต้ประชาคมอาเซียน
ซึ่งรวมถึงปัญหาอาชญากรรมข้ามชาติ อันเนื่องมาจากการขยายตัวทางเศรษฐกิจอย่างรวดเร็วในภูมิภาค
โดยมี นายเจเรมี ดักลาส ผู้แทนสํานักงานป้องกันยาเสพติดและปราบปรามอาชญากรรมแห่งสหประชาชาติ (UNODC) ประจําภูมิภาคเอเชียตะวันออกเฉียงใต้และแปซิฟิก
นายอาคม เติมพิทยาไพสิฐ รัฐมนตรีว่าการกระทรวงคมนาคม
พร้อมด้วยผู้แทนระดับสูงจากประเทศสมาชิกอาเซียน และผู้ที่เกี่ยวข้อง เข้าร่วมฯ
ณ อาคารศูนย์ประชุมสหประชาชาติ ถนนราชดําเนินนอก กรุงเทพมหานคร
โอกาสนี้ รองนายกรัฐมนตรีและรัฐมนตรีว่าการกระทรวงยุติธรรม กล่าวตอนหนึ่งว่า
ประเทศไทยมีความมุ่งมั่นในการส่งเสริมความเชื่อมโยงระหว่างกันในอาเซียน
เพื่อให้เกิดความสอดคล้องกันทางด้านเศรษฐกิจและด้านความมั่นคงปลอดภัย
พร้อมทั้งพัฒนาความร่วมมือทางเศรษฐกิจและความสามารถในการแข่งขัน
ตลอดจนส่งเสริมความสามัคคีและความเชื่อมโยงกันของอาเซียน
ซึ่งทุกประเทศในอาเซียนจะต้องร่วมมือกัน
เพื่อให้บรรลุตามเป้าหมายการพัฒนาอย่างยั่งยืน พ.ศ. ๒๕๗๓
และนําไปสู่การเป็นประชาคมที่เข้มแข็ง ซึ่งเป็นส่วนหนึ่งของวิสัยทัศน์อาเซียน พ.ศ. ๒๕๖๘
รัฐบาลไทย-ข่าวทำเนียบรัฐบาล-ร่วมแรงร่วมใจ สร้างชุมชนปลอดภัย
วันอาทิตย์ที่ 3 พฤษภาคม 2563
ร่วมแรงร่วมใจ สร้างชุมชนปลอดภัย
เฝ้าระวังแต่ไม่รังเกียจ
หากชุมชนยิ่งรังเกียจ คนยิ่งปิดข้อมูล ชุมชนจะยิ่งเสี่ยง
รัฐบาลไทย-ข่าวทำเนียบรัฐบาล-กรมบัญชีกลางชี้แจงการนำส่งเงินกองทุนส่งเสริมและพัฒนาคุณภาพชีวิตคนพิการคืนคลัง
วันศุกร์ที่ 25 พฤษภาคม 2561
กรมบัญชีกลางชี้แจงการนําส่งเงินกองทุนส่งเสริมและพัฒนาคุณภาพชีวิตคนพิการคืนคลัง
จากกรณีที่มีตัวแทนคนพิการจังหวัดเชียงใหม่ รวมตัวมายื่นหนังสือถึงผู้ว่าราชการจังหวัดเชียงใหม่ที่ศาลากลางจังหวัด เพื่อขอคัดค้านการส่งเงินกองทุนส่งเสริมและพัฒนาคุณภาพชีวิตคนพิการ ส่งคลังเป็นรายได้แผ่นดิน จํานวน 2,000 ล้านบาท เมื่อวันที่ 18 พ.ค.2561
นางสาวสุทธิรัตน์ รัตนโชติ อธิบดีกรมบัญชีกลาง ขอชี้แจงกรณีดังกล่าวว่า สืบเนื่องมาจากกระทรวงการคลังอาศัยอํานาจตามข้อบังคับกระทรวงการคลัง ว่าด้วยการให้องค์การของรัฐบาลที่ใช้ทุนหรือทุนหมุนเวียนนําทุนหรือผลกําไรเข้าบัญชีเงินคงคลังบัญชีที่ 1 พ.ศ. 2556 เรียกให้ทุนหมุนเวียนที่มีสภาพคล่องส่วนเกินความจําเป็น 10 ทุน นําเงินส่งคลังเป็นรายได้แผ่นดิน เป็นเงินทั้งสิ้น 12,017.00 ล้านบาท ซึ่งกองทุนส่งเสริมและพัฒนาคุณภาพชีวิตคนพิการ มีสภาพคล่องส่วนเกินความจําเป็นที่สมควรกําหนดให้นําเงินส่งคลังเป็นรายได้แผ่นดิน จํานวน 2,000 ล้านบาท และต่อมา กองทุนส่งเสริมและพัฒนาคุณภาพชีวิตคนพิการ โดยกรมส่งเสริมและพัฒนาคุณภาพชีวิตคนพิการ แจ้งว่ามีความจําเป็นในการใช้เงินกองทุนฯ ในการส่งเสริมและพัฒนาคุณภาพชีวิตคนพิการ จึงได้กําหนดแผนการใช้จ่ายเงินตามภารกิจและจัดทําประมาณการรายจ่ายล่วงหน้า 3 ปี ซึ่งหากมีการดําเนินการแผนดังกล่าวคาดว่าเงินกองทุนฯ จะคงเหลือประมาณ 1,141.28 ล้านบาท จึงขอปรับวงเงินที่ต้องนําส่งเป็นรายได้แผ่นดิน จาก 2,000 ล้านบาท เป็น 1,000 ล้านบาท ทั้งนี้ การคํานวณดังกล่าวยังมิได้นํารายรับของทุนหมุนเวียนในแต่ละปีมารวม ดังนั้น การคํานวณสภาพคล่องส่วนเกินของกองทุนฯ จึงไม่ได้ส่งผลกระทบตามวัตถุประสงค์ในการช่วยเหลือคนพิการแต่อย่างใด
อย่างไรก็ดี เนื่องจากสมาคมสภาคนพิการทุกประเภทแห่งประเทศไทย ได้ยื่นคําฟ้องต่อศาลปกครองกลาง ขอให้กระทรวงการคลังเพิกถอนคําสั่งที่กําหนดให้กองทุนฯ นําเงินสภาพคล่องส่วนที่เกินความจําเป็นของทุนหมุนเวียนส่งคลังเป็นรายได้แผ่นดิน จํานวน 2,000 ล้านบาท และหรือคําสั่งอื่นใดที่เกี่ยวเนื่อง ที่จะทําให้กองทุนฯ ต้องส่งเงินคงคลังจํานวน 1,000 ล้านบาท หรือจํานวนเงินอื่นใดเข้าคลัง และให้มีคําสั่งหรือคําพิพากษาสั่งห้ามกระทรวงการคลัง และกรมส่งเสริมและพัฒนาคุณภาพชีวิตคนพิการ ออกกฎหรือคําสั่งหรือกําหนดให้กองทุนฯ นําเงินส่งคลังเป็นรายได้แผ่นดิน โดยศาลปกครองกลางได้มีคําสั่งไม่รับคําฟ้องของผู้ฟ้องคดีไว้พิจารณา และให้จําหน่ายคดีออกจากสารบบความ ซึ่งทางสมาคมสภาคนพิการฯ ได้ยื่นอุทธรณ์คัดค้านคําสั่งดังกล่าวต่อศาลปกครองกลางอีกครั้ง ซึ่งอยู่ระหว่างการพิจารณาอุทธรณ์ของศาลปกครองสูงสุด
นอกจากนี้ ทางตัวแทนคนพิการจังหวัดเชียงใหม่ ได้มีข้อห่วงใยอีกว่า หากต้องนําเงินกองทุนฯ ส่งคลังเป็นรายได้แผ่นดิน จะส่งผลให้การเบิกจ่ายเงินติดขัด เพราะต้องเบิกจ่ายตามขั้นตอนของระเบียบทางราชการ กรมบัญชีกลาง เห็นว่า ในปัจจุบันได้พัฒนาระบบการเบิกจ่ายเงินผ่านทางระบบอิเล็กทรอนิกส์ เพื่ออํานวยความสะดวกให้แก่ผู้รับบริการทางการเงินของหน่วยงานภาครัฐ โดยเฉพาะส่วนราชการและทุนหมุนเวียน พร้อมทั้งได้กําหนดเป็นมาตรการเร่งรัดให้ดําเนินการด้านรับ-จ่ายเงินทุนหมุนเวียนต่าง ๆ ผ่านทางระบบอิเล็กทรอนิกส์ ซึ่งจะช่วยแก้ไขปัญหาความล่าช้าของการรับ-จ่ายเงินจากกองทุนฯ และจะทําให้ผู้รับบริการทางการเงินของทุนหมุนเวียนต่าง ๆ ได้รับเงินรวดเร็วมากยิ่งขึ้น ทั้งนี้ การดําเนินงานดังกล่าวเป็นไปตามนโยบายรัฐบาล/กระทรวงการคลัง ประจําปีบัญชี 2561
รัฐบาลไทย-ข่าวทำเนียบรัฐบาล-ผลการจัดเก็บรายได้รัฐบาลสุทธิในช่วง 11 เดือนแรกของปีงบประมาณ 2562 (ตุลาคม 2561 – สิงหาคม 2562)
วันพุธที่ 18 กันยายน 2562
ผลการจัดเก็บรายได้รัฐบาลสุทธิในช่วง 11 เดือนแรกของปีงบประมาณ 2562 (ตุลาคม 2561 – สิงหาคม 2562)
ในช่วง 11 เดือนแรกของปีงบประมาณ 2562 (ตุลาคม 2561 – สิงหาคม 2562) รัฐบาลจัดเก็บรายได้สุทธิ จํานวน 2,332,840 ล้านบาท สูงกว่าช่วงเดียวกันของปีก่อน 54,858 ล้านบาท หรือร้อยละ 2.4 และสูงกว่าประมาณการตามเอกสารงบประมาณ 51,916 ล้านบาท หรือร้อยละ 2.3
ผลการจัดเก็บรายได้รัฐบาลสุทธิในช่วง 11 เดือนแรกของปีงบประมาณ 2562 (ตุลาคม 2561 – สิงหาคม 2562)
นายลวรณ แสงสนิท ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยว่า ในช่วง 11 เดือนแรกของปีงบประมาณ 2562 (ตุลาคม 2561 – สิงหาคม 2562) รัฐบาลจัดเก็บรายได้สุทธิ จํานวน 2,332,840 ล้านบาท สูงกว่าช่วงเดียวกันของปีก่อน 54,858 ล้านบาท หรือร้อยละ 2.4 และสูงกว่าประมาณการตามเอกสารงบประมาณ 51,916 ล้านบาท หรือร้อยละ 2.3 โดยเป็นผลจากการจัดเก็บรายได้ของหน่วยงานอื่น กรมสรรพากร และการนําส่งรายได้ของรัฐวิสาหกิจ รวมถึงการจัดเก็บรายได้ของกรมศุลกากรที่สูงกว่าประมาณการ จํานวน 44,043 36,016 14,655 และ 8,016 ล้านบาท หรือร้อยละ 32.2 2.1 9.6 และ 8.7 ตามลําดับ
เมื่อเปรียบเทียบกับคาดการณ์รายได้รัฐบาลสุทธิที่กระทรวงการคลังได้จัดทําสําหรับการติดตามและประเมินสถานการณ์การจัดเก็บรายได้ (คาดการณ์ ณ เดือนมิถุนายน 2562) โดยพิจารณาจากสถานการณ์เศรษฐกิจและตัวแปรที่ส่งผลต่อการจัดเก็บรายได้รัฐบาลพบว่า การจัดเก็บรายได้รัฐบาลสุทธิในช่วง 11 เดือนแรกของปีงบประมาณ 2562 สูงกว่าคาดการณ์ จํานวน 22,480 ล้านบาท หรือร้อยละ 1.0 โดยการจัดเก็บรายได้
ของหน่วยงานส่วนใหญ่ใกล้เคียงกับที่คาดการณ์ไว้ ยกเว้นการจัดเก็บรายได้ของหน่วยงานอื่นที่สูงกว่าคาดการณ์ร้อยละ 6.6 เนื่องจากมีการรับรู้ส่วนเกินจากการจําหน่ายพันธบัตร (Premium) ทั้งนี้ กระทรวงการคลังคาดว่าการจัดเก็บรายได้รัฐบาลสุทธิปีงบประมาณ 2562 จะเป็นไปตามเป้าหมายที่ตั้งไว้
Government’s Net Revenue Collection: The First 11 Months of Fiscal Year 2019 (October 2018 - August 2019)
Mr. Lavaron Sangsnit, Director-General of the Fiscal Policy Office and Spokesperson of the Ministry of Finance, stated that the government’s net revenue collection in the first 11 months of fiscal year 2019 (October 2018 – August 2019), was 2,332,840 million baht, which was 54,858 million baht or 2.4% higher than the same period of last year and 51,916 million baht or 2.3% higher than revenue target. This was mainly the result of revenue collection of other agencies, Revenue Department, remittances from State-owned enterprises, as well as revenue collection of Customs Department exceeding target by 44,043 36,016 14,655 and 8,016 million baht or 32.2% 2.1% 9.6% and 8.7% respectively.
When compared to MOF’s estimation (as of June 2019), which is used for the purpose of revenue monitoring by taking current economic situations and variables that affect government’s revenue collection into consideration, net revenue collection in the first 11 months of fiscal year 2019 was 22,480 million baht or 1.0% higher than estimated. Revenue collection of most departments were close to MOF’s estimation, except revenue collection of other agencies which exceeded MOF’s estimation by 6.6% due to premium from bond auction. MOF expects that revenue collection of fiscal year 2019 will achieve its target.
รัฐบาลไทย-ข่าวทำเนียบรัฐบาล-“กอช. รับสมัครบุคคลเพื่อคัดเลือกเป็นกรรมการซึ่งเป็นสมาชิก กองทุนการออมแห่งชาติ”
วันอังคารที่ 15 ตุลาคม 2562
“กอช. รับสมัครบุคคลเพื่อคัดเลือกเป็นกรรมการซึ่งเป็นสมาชิก กองทุนการออมแห่งชาติ”
กอช. รับสมัครสมาชิกเข้าร่วมรับการคัดเลือกเป็นกรรมการ 6 ภูมิภาคทั่วประเทศ เพื่อดํารงตําแหน่งตามภูมิภาคจํานวน 6 ท่าน และกรรมการซึ่งเป็นผู้รับบํานาญ 1 ท่าน รวมทั้งหมด 7 ท่าน โดยเปิดรับสมัครตั้งแต่วันที่ 15-31 ตุลาคม พ.ศ. 2562
กองทุนการออมแห่งชาติ หรือ กอช. รับสมัครสมาชิกเข้าร่วมรับการคัดเลือกเป็นกรรมการ 6 ภูมิภาคทั่วประเทศ เพื่อดํารงตําแหน่งตามภูมิภาคจํานวน 6 ท่าน ประกอบด้วย กรรมการซึ่งเป็นสมาชิกภาคกลาง, กรรมการซึ่งเป็นสมาชิกภาคเหนือ, กรรมการซึ่งเป็นสมาชิกภาคใต้, กรรมการซึ่งเป็นสมาชิกภาคตะวันออก, กรรมการซึ่งเป็นสมาชิกภาคตะวันตก และกรรมการซึ่งเป็นสมาชิกภาคตะวันออกเฉียงเหนือ และกรรมการซึ่งเป็นผู้รับบํานาญ 1 ท่าน รวมทั้งหมด 7 ท่าน โดยเปิดรับสมัครตั้งแต่วันที่ 15-31 ตุลาคม พ.ศ. 2562
นางสาวจารุลักษณ์ เรืองสุวรรณ เลขาธิการคณะกรรมการกองทุนการออมแห่งชาติ หรือ กอช. เปิดเผยว่า คณะกรรมการกองทุนการออมแห่งชาติ มีความประสงค์จะรับสมัครบุคคลเข้ารับการพิจารณาคัดเลือกเพื่อเสนอชื่อเป็นกรรมการซึ่งเป็นสมาชิก โดยจะประกาศเปิดรับสมัครเข้าร่วมรับการคัดเลือกเป็นกรรมการ 6 ภูมิภาคทั่วประเทศ จํานวน 6 ท่าน ประกอบด้วย กรรมการซึ่งเป็นสมาชิกภาคกลาง, กรรมการซึ่งเป็นสมาชิกภาคเหนือ, กรรมการซึ่งเป็นสมาชิกภาคใต้, กรรมการซึ่งเป็นสมาชิกภาคตะวันออก, กรรมการซึ่งเป็นสมาชิกภาคตะวันตก และกรรมการซึ่งเป็นสมาชิกภาคตะวันออกเฉียงเหนือ และกรรมการซึ่ง เป็นผู้รับบํานาญ 1 ท่าน รวมทั้งหมด 7 ท่าน โดยกรรมการซึ่งเป็นสมาชิกและกรรมการซึ่งเป็นผู้รับบํานาญจะมีวาระการดํารงตําแหน่งไม่เกินสามปี และเมื่อพ้นตําแหน่งอาจได้รับการเลือกอีกได้ แต่จะดํารงตําแหน่งเกินสองวาระติดต่อกันไม่ได้
ทั้งนี้ หลักเกณฑ์ และวิธีการคัดเลือกกรรมการซึ่งเป็นสมาชิก เป็นไปตามหลักเกณฑ์การประกาศรับสมัคร ผู้สนใจสามารถอ่านรายละเอียดเพิ่มทางเว็บไซต์กองทุนการออมแห่งชาติ www.nsf.or.th โดยเปิดรับสมัครตั้งแต่วันที่ 15-31 ตุลาคม 2562 ในวันทําการของกองทุนการออมแห่งชาติ เวลา 08.30 – 16.30 น. สอบถามรายละเอียดการสมัคร โทร. 0 2049 9000 ต่อ 301-303
รัฐบาลไทย-ข่าวทำเนียบรัฐบาล-การประชุมคณะกรรมการอ้อยและน้ำตาลทราย ครั้งที่ 1/2563
วันพุธที่ 29 มกราคม 2563
การประชุมคณะกรรมการอ้อยและน้ําตาลทราย ครั้งที่ 1/2563
นายกอบชัย สังสิทธิสวัสดิ์ ปลัดกระทรวงอุตสาหกรรม  เป็นประธานการประชุมคณะกรรมการอ้อยและน้ําตาลทราย ครั้งที่ 1/2563  ณ ห้องประชุม ชั้น 1 อาคารสํานักงานคณะกรรมการอ้อยและน้ําตาลทราย
นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมคณะกรรมการอ้อยและน้ําตาลทราย ครั้งที่ 1/2563 พร้อมด้วยนางวรวรรณ ชิตอรุณ รองปลัดกระทรวงอุตสาหกรรม นายเอกภัทร วังสุวรรณ เลขาธิการคณะกรรมการอ้อยและน้ําตาลทราย นายวิฤทธิ์ วิเศษสินธุ์ รองเลขาธิการคณะกรรมการอ้อยและน้ําตาล ทราย ผู้แทนภาครัฐและภาคเอกชนเข้าร่วม ซึ่งที่ประชุมได้รับทราบสถานการณ์ผลผลิตอ้อยฤดูกาลผลิตปี 2562/2563 ณ วันที่ 26 มกราคม 2563 รับทราบความก้าวหน้าการสร้างมูลค่าเพิ่มและส่งเสริมสิ่งแวดล้อมจากการใช้ประโยชน์จากใบและยอดอ้อยเพื่อผลิตพลังงานไฟฟ้าชีวมวล และสรุปผลการติดตามการดําเนินงานโครงการเงินช่วยเหลือเกษตรกรชาวไร่อ้อยเพื่อซื้อปัจจัยการผลิตฤดูกาลผลิตปี 2561/2562 ณ ห้องประชุม ชั้น 1 อาคารสํานักงานคณะกรรมการอ้อยและน้ําตาลทราย
รัฐบาลไทย-ข่าวทำเนียบรัฐบาล- รัฐบาลร่วมมือกับภาคเอกชนแก้ไขปัญหาราคากุ้งทะเลตกต่ำ
วันจันทร์ที่ 2 กรกฎาคม 2561
รัฐบาลร่วมมือกับภาคเอกชนแก้ไขปัญหาราคากุ้งทะเลตกต่ํา
รัฐบาลร่วมมือกับภาคเอกชนแก้ไขปัญหาราคากุ้งทะเลตกต่ํา โดยปรับลดราคาลูกพันธุ์กุ้งขาวแวนนาไม ราคาอาหารกุ้ง และราคาปัจจัยการผลิต รวมทั้งรับซื้อกุ้งในราคานําตลาดและจัดโครงการประชารัฐรักษาเสถียรภาพราคากุ้งขาวแวนนาไม
อังคารที่ 26 มิ.ย.61
รัฐบาลร่วมมือกับภาคเอกชนแก้ไขปัญหาราคากุ้งทะเลตกต่ํา
ต่อจากนี้ไป ขอเชิญรับฟังไทยคู่ฟ้า ครับ
รัฐบาลร่วมมือกับภาคเอกชนแก้ไขปัญหาราคากุ้งทะเลตกต่ํา โดยปรับลดราคาลูกพันธุ์กุ้งขาวแวนนาไม ราคาอาหารกุ้ง และราคาปัจจัยการผลิต รวมทั้งรับซื้อกุ้งในราคานําตลาดและจัดโครงการประชารัฐรักษาเสถียรภาพราคากุ้งขาวแวนนาไม นอกจากนี้ ยังส่งเสริมการบริโภคภายในประเทศนําผลผลิตกุ้งไปจําหน่ายในห้างสรรพสินค้า จัดตั้งศูนย์บริโภคกุ้ง ณ จุดท่องเที่ยว จัดตั้งห้องเย็นขนาดเล็ก และจัดจําหน่ายสินค้านอกพื้นที่ ตลอดจนช่วยให้เกษตรกรประหยัดต้นทุนการผลิต โดยการควบคุมค่าไฟฟ้าหน้าฟาร์มเป็นเวลา 2 ปี และปรับประเภทอัตราค่าไฟฟ้าให้เป็นประเภทการเกษตร เป็นต้น ซึ่งที่ผ่านมาทําให้เกษตรกรผู้เลี้ยงกุ้งทะเลได้รับประโยชน์อย่างยิ่ง สามารถดํารงชีวิตอยู่ได้อย่างเหมาะสม
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กรมสรรพากรชี้แจง มาตรการสนับสนุนการดำเนินโครงการสานพลังประชารัฐ จะช่วยสนับสนุนให้ภาคเอกชนมีส่วนยกระดับคุณภาพชีวิตประชาชน
วันอังคารที่ 19 ธันวาคม 2560
กรมสรรพากรชี้แจง มาตรการสนับสนุนการดําเนินโครงการสานพลังประชารัฐ จะช่วยสนับสนุนให้ภาคเอกชนมีส่วนยกระดับคุณภาพชีวิตประชาชน
กรมสรรพากรยืนยัน มาตรการสนับสนุนการดําเนินโครงการสานพลังประชารัฐ จะช่วยสนับสนุนให้ภาคเอกชนมีส่วนยกระดับคุณภาพชีวิตประชาชน เพิ่มการจ้างงาน สร้างรายได้ ลดความเหลื่อมล้ํา เพิ่มขีดความสามารถให้ประชาชนและสังคม
วันที่ 13 ธันวาคม 2560 นายประสงค์ พูนธเนศ อธิบดีกรมสรรพากร ชี้แจงกรณีการบิดเบือนข้อมูลมาตรการสนับสนุนการดําเนินโครงการสานพลังประชารัฐ ตามที่เพจพลเมืองต่อต้าน Single Gateway กล่าวหาว่ากรณีคณะรัฐมนตรีมีมติเห็นชอบมาตรการภาษีเพื่อสนับสนุนการดําเนินโครงการสานพลังประชารัฐ เป็นการยกเว้นภาษีเงินได้นิติบุคคลเพื่อช่วยเหลือต่างตอบแทน นั้น
กรมสรรพากรขอเรียนว่า คํากล่าวอ้างนั้นไม่เป็นความจริงแต่อย่างใด เนื่องจากมาตรการภาษีนี้เป็นการให้บริษัทหรือห้างหุ้นส่วนนิติบุคคลที่มีรายจ่ายในการดําเนินโครงการสานพลังประชารัฐตามนโยบายรัฐบาล มาหักเป็นรายจ่ายในการคํานวณภาษีเงินได้นิติบุคคลได้ตามจํานวนที่จ่ายจริงแต่ไม่เกินร้อยละ 5 ของกําไรสุทธิก่อนหักรายจ่ายเพื่อการกุศลสาธารณะ และรายจ่ายนั้นจะต้องผ่านการรับรอง พร้อมทั้งต้องมีการจัดทําบัญชีแยกจากบัญชีรายจ่ายปกติของกิจการอย่างชัดเจนเพื่อให้กรมสรรพากรสามารถตรวจสอบได้
ทั้งนี้ มาตรการดังกล่าวจะช่วยสนับสนุนให้ภาคเอกชนเข้ามามีส่วนในการยกระดับคุณภาพชีวิตของประชาชน เพิ่มการจ้างงาน สร้างรายได้ ลดความเหลื่อมล้ํา และเพิ่มขีดความสามารถให้แก่ประชาชนและสังคม อันจะทําให้ประเทศไทยก้าวไปข้างหน้าอย่างมั่นคง มั่งคั่งและยั่งยืน
------------------------
รัฐบาลไทย-ข่าวทำเนียบรัฐบาล-รัฐมนตรีช่วยฯ “ชุติมา” เดินหน้าขับเคลื่อนโครงการเชื่อมโยงตลาดข้าวอินทรีย์และข้าว GAP ครบวงจร
วันจันทร์ที่ 11 กันยายน 2560
รัฐมนตรีช่วยฯ “ชุติมา” เดินหน้าขับเคลื่อนโครงการเชื่อมโยงตลาดข้าวอินทรีย์และข้าว GAP ครบวงจร
รัฐมนตรีช่วยฯ “ชุติมา” เดินหน้าขับเคลื่อนโครงการเชื่อมโยงตลาดข้าวอินทรีย์และข้าว GAP ครบวงจร จับคู่ผู้ประกอบการและกลุ่มเกษตรกรที่เข้าร่วมโครงการ ในพื้นที่จังหวัดนครราชสีมา พร้อมสนับสนุนสินเชื่อดอกเบี้ยต่ําให้กับผู้ประกอบการที่ผ่านการคัดเลือก
นางสาวชุติมา บุณยประภัศร รัฐมนตรีช่วยว่าการกระทรวงเกษตรและสหกรณ์ เปิดเผยภายหลังลงพื้นที่ติดตามการดําเนินงานโครงการเชื่อมโยงตลาดข้าวอินทรีย์และข้าว GAP ครบวงจร ณ จังหวัดนครราชราชสีมา ว่า ปัจจุบันความต้องการของประชากรของโลกและของไทยหันมาให้ความสนใจในการบริโภคอาหารเพื่อสุขภาพ อาหารที่มีความปลอดภัย ผ่านกระบวนการผลิตที่เป็นมิตรกับสิ่งแวดล้อม มีคุณภาพได้มาตรฐานสากล ซึ่งมีแนวโน้มขยายตัวเพิ่มมากขึ้น โดยเฉพาะข้าวอินทรีย์ที่ผู้บริโภคพร้อมที่จะจ่ายเงินเพิ่มขึ้นสําหรับการบริโภคข้าวที่จะตอบสนองต่อการมีสุขภาพที่ดี ซึ่งเป้าหมายอยู่ในประเทศที่มีเศรษฐกิจดี ประชาชนมีความต้องการซื้อสูง เช่น สหภาพยุโรป สหรัฐอเมริกา ญี่ปุ่น จีน ฮ่องกง และสิงคโปร์ ราคาข้าวเปลือกที่เกษตรกรได้รับจะสูงกว่าราคาข้าวเปลือกทั่วไป จึงเป็นโอกาสและช่องทางอันดีของเกษตรกรไทยที่จะเพิ่มปริมาณการผลิตข้าวอินทรีย์ และข้าวที่มีการปฏิบัติตามระบบการเกษตรที่ดี (GAP) ที่มีคุณภาพได้มาตรฐานเพื่อการแข่งขัน
กระทรวงเกษตรและสหกรณ์จึงเร่งผลักดันการเชื่อมโยงตลาด โดยจับคู่กลุ่มเกษตรกรผู้ผลิตข้าวอินทรีย์และข้าว GAP กับผู้ประกอบการค้าข้าวที่เข้าร่วมโครงการ และจัดให้มีการทําบันทึกข้อตกลง (MOU) ซื้อขายผลผลิตข้าวจากโครงการฯ โดยจัดประชุมหารือกับผู้ประกอบการและกลุ่มเกษตรกรที่เข้าร่วมโครงการของจังหวัดนครราชสีมา (เพื่อดําเนินการเชื่อมโยงตลาดรองรับผลผลิตข้าวอินทรีย์ของโครงการส่งเสริมการผลิตข้าวอินทรีย์) โดยนํากลุ่มเกษตรกรมาพบปะกับผู้ประกอบการที่แจ้งว่ามีความต้องการซื้อข้าวในโครงการ โดยจะให้ราคาที่สูงขึ้นตามคุณภาพ และจะเพิ่มให้ตันละ 300 – 500 บาท แล้วแต่ชนิดข้าว
นางสาวชุติมา กล่าวต่อไปว่า ผู้ประกอบการค้าข้าวที่ผ่านการเข้าร่วมโครงการ สามารถขอให้รัฐบาลชดเชยดอกเบี้ย ร้อยละ 3 ต่อปี โดยมีระยะเวลาได้รับการชดเชยดอกเบี้ย คือ 1) ผู้ประกอบการค้าข้าวอินทรีย์ ได้รับการชดเชยดอกเบี้ย ในระยะเวลา 3 ปี และ 2) ผู้ประกอบการค้าข้าว GAP ได้รับการชดเชยดอกเบี้ย ในระยะเวลา 1 ปี
“โครงการเชื่อมโยงตลาดข้าวอินทรีย์และข้าว GAP ครบวงจร จะสามารถแก้ปัญหาราคาข้าวได้อย่างยั่งยืน สามารถวางแผนการใช้ทรัพยากรได้อย่างเหมาะสม อีกทั้งยังมุ่งสู่เศรษฐกิจที่ขับเคลื่อนด้วยนวัตกรรม ซึ่งจะทําให้การเกษตรของไทยได้พัฒนาไปในทิศทางที่ดีขึ้น สามารถลดต้นทุนและเพิ่มผลผลิตมากยิ่งขึ้น และยังเป็นการเปิดโอกาสทางธุรกิจใหม่ ๆ ผ่านการเชื่อมโยงตลาดอีกด้วย” นางสาวชุติมา กล่าว
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-รมว.ทส.ร่วมการประชุมชี้แจงมอบนโยบายการบริหารจัดการภัยแล้งและเตรียมการเก็บน้ำฤดูฝน ปี 2563
วันพฤหัสบดีที่ 5 มีนาคม 2563
รมว.ทส.ร่วมการประชุมชี้แจงมอบนโยบายการบริหารจัดการภัยแล้งและเตรียมการเก็บน้ําฤดูฝน ปี 2563
รมว.ทส.ร่วมการประชุมชี้แจงมอบนโยบายการบริหารจัดการภัยแล้งและเตรียมการเก็บน้ําฤดูฝน ปี 2563
รมว.ทส.ร่วมการประชุมชี้แจงมอบนโยบายการบริหารจัดการภัยแล้งและเตรียมการเก็บน้ําฤดูฝน ปี 2563
วันที่ 2 มี.ค. 63เวลา 9.00 น. พลเอก ประยุทธ์ จันทร์โอชา นายกรัฐมนตรี เป็นประธานการประชุมชี้แจงมอบนโยบายการบริหารจัดการภัยแล้งและเตรียมการเก็บน้ําฤดูฝน ปี 2563 เพื่อให้เข้าใจถึงการดําเนินงานของรัฐบาลในการแก้ไขปัญหาสถานการณ์น้ําในปัจจุบัน ที่จะต้องร่วมมือร่วมใจกับทุกภาคส่วนเพื่อบรรเทาความเดือดร้อนของประชาชน โดยมีนายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม พร้อมคณะผู้บริหาร ทส. เข้าร่วมการประชุมฯ ณ ตึกสันติไมตรี ทําเนียบรัฐบาล
นายวราวุธ ศิลปอาชา กล่าวว่า การแก้ไขปัญหาด้านน้ําอย่างยั่งยืน รัฐบาลได้ยึดแนวทางตามหลักปรัชญาเศรษฐกิจพอเพียงของพระบาทสมเด็จพระเจ้าอยู่หัวรัชกาลที่ 9 เป็นหลักในการดําเนินงาน ประกอบกับนายกรัฐมนตรี ได้ให้กระทรวงทรัพยากรธรรมชาติและสิ่งแวดล้อม เร่งรัดปลูกฟื้นฟูพื้นที่ป่าต้นน้ํา โดยร่วมกับกระทรวงมหาดไทย กระทรวงเกษตรและสหกรณ์ รวมถึงภาคเอกชนและประชาชน เพื่อกําหนดแผนดําเนินการให้ชัดเจน ทั้งนี้ เพื่อสร้างความสมดุลระหว่างการอนุรักษ์ ฟื้นฟู การพัฒนาแหล่งน้ํา และการบริหารจัดการเชิงลุ่มน้ํา ตั้งแต่ต้นน้ํา กลางน้ํา และท้ายน้ําอย่างเป็นระบบ โดยได้จัดทําแผนแม่บทการบริหารจัดการทรัพยากรน้ํา 20 ปี (พ.ศ. 2561 – 2580) เพื่อเป็นกรอบแนวทางในการแก้ไขปัญหาและพัฒนาทรัพยากรน้ําของประเทศ ในระยะ 20 ปี และสอดคล้องกับแผนยุทธศาสตร์ชาติ 20 ปี โดยมีแผนงานโครงการสําคัญที่มีศักยภาพในการแก้ปัญหาในพื้นที่ภัยแล้งและน้ําท่วมซ้ําซาก จํานวน 456 โครงการ ซึ่งอยู่ระหว่างการขับเคลื่อนของรัฐบาล เมื่อดําเนินการแล้วเสร็จจะช่วยบรรเทาปัญหาขาดแคลนน้ําและอุทกภัยได้อย่างมีศักยภาพทั่วประเทศ โดยสามารถเพิ่มปริมาณน้ําต้นทุน ได้กว่า 4,700 ล้านลูกบาศก์เมตร พื้นที่รับประโยชน์กว่า 7 ล้านไร่ ราษฎรได้ประโยชน์กว่า 6 แสนครัวเรือน ดังนั้น ในการดําเนินงานโครงการขนาดใหญ่จะมีกระบวนการที่ต้องใช้ระยะเวลา ต้องศึกษาและทําความเข้าใจกับทุกภาคส่วนที่เกี่ยวข้องอย่างรอบคอบ บางพื้นที่คัดค้านจนโครงการต้องหยุดและชะลอไป จึงต้องขอความร่วมมือทุกหน่วยงานร่วมกันระดมความคิดในการหามาตรการแก้ไขปัญหาภัยแล้งที่เกิดขึ้น เพื่อให้ปัญหาวิกฤตภัยแล้งผ่านพ้นไปได้ เพื่อประโยชน์ต่อประชาชนและประเทศชาติต่อไป